CELEX: 62014TA0726
Language: mt
Date: 2017-02-17 00:00:00
Title: Kawża T-726/14: Sentenza tal-Qorti Ġenerali tas-17 ta’ Frar 2017 – Novar vs EUIPO [“Responsabbiltà mhux kuntrattwali — Prova tal-eżistenza, tal-validità u tal-portata tal-protezzjoni tat-trade mark preċedenti — Reġistrazzjoni internazzjonali li tirreferi għall-Unjoni Ewropea — Deċiżjoni li tiċħad l-oppożizzjoni minħabba nuqqas tal-prova tad-dritt preċedenti — Regola 19(2)(a) tar-Regolament (KE) Nru 2868/95 — Reviżjoni tad-deċiżjoni — Artikolu 62(2) tar-Regolament (KE) Nru 207/2009 — Dannu li jikkonsisti fi spejjeż tal-avukat — Rabta kawżali”]

3.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 104/42
            
         Sentenza tal-Qorti Ġenerali tas-17 ta’ Frar 2017 – Novar vs EUIPO
   (Kawża T-726/14) (1)
   
   ([“Responsabbiltà mhux kuntrattwali - Prova tal-eżistenza, tal-validità u tal-portata tal-protezzjoni tat-trade mark preċedenti - Reġistrazzjoni internazzjonali li tirreferi għall-Unjoni Ewropea - Deċiżjoni li tiċħad l-oppożizzjoni minħabba nuqqas tal-prova tad-dritt preċedenti - Regola 19(2)(a) tar-Regolament (KE) Nru 2868/95 - Reviżjoni tad-deċiżjoni - Artikolu 62(2) tar-Regolament (KE) Nru 207/2009 - Dannu li jikkonsisti fi spejjeż tal-avukat - Rabta kawżali”])
   (2017/C 104/59)
   Lingwa tal-kawża: il-Ġermanja
   
      Partijiet
   
   
      Rikorrenti: Novar GmbH (Albstadt, il-Ġermanja) (rappreżentant: R. Weede, avukat)
   
      Konvenut: L-Uffiċċju tal-Proprjetà Intellettwali tal-Unjoni Ewropea (rappreżentant): S. Hanne, aġent)
   
      Suġġett
   
   Talba bbażata fuq l-Artikolu 268 TFUE u intiża sabiex jinkiseb kumpens għal dannu materjali li r-rikorrenti allegatament ġarrbet minħabba l-ispejjeż tal-avukat li hija sostniet fil-kuntest ta’ rikors kontra deċiżjoni tad-Diviżjoni tal-Oppożizzjoni allegatament adottata bi ksur tar-Regola 19(2)(a) tar-Regolament tal-Kummissjoni (KE) Nru 2868/95, tat-13 ta’ Diċembru 1995, li jimplimenta r-Regolament tal-Kunsill (KE) Nru 40/94 dwar it-trade mark tal-Komunità, u ta’ prinċipji ġenerali tad-dritt.
   
      Dispożittiv
   
   
               1)
            
            
               Ir-rikors huwa miċħud.
            
         
               2)
            
            
               Novar GmbH u l-Uffiċċju tal-Proprjetà Intellettwali tal-Unjoni Ewropea (EUIPO) għandhom ibatu l-ispejjeż rispettivi tagħhom.
            
         
      (1)  ĠU C 7, 12.1.2015.